Philipp Clüver

Philipp CLÜVER (ofte latinigita kiel Philippus Cluverius; naskiĝis en 1580 en Dancigo; mortis la 31-an de decembro 1622 en Leiden, Nederlando) estis germana geografo kaj historiisto, kiu forte kontribuis al la revivigo de la terscienco en Eŭropo, kaj estas rigardata kiel la fondinto de la historia geografio.

En 1615 Clüver ekloĝis en Leiden, kie li estis dungita kiel geographus academicus dum la postaj jaroj. Lia aliro al geografio estis tra historio kaj la klasikaj aŭtoroj. Unu el lia plej grava verko estas la Introductio in Universam Geographiam (Enkonduko en la universala geografio) de 1624. La unua de ses volumoj temas ĝenerale pri la Tero, sed konata li estas pro la lastaj kvin volumoj. Ili enhavas mallongajn priskribojn de landoj, fokusantaj sur homa kaj historia perspektivoj. La Introductio restis ĝis la mezo de la 18-a jarcento gvida referenc-verko de geografio.

 Verkoj 
Germania Antiqua (1616)
Siciliae Antiquae libri duo (1619)
Sardinia et Corsica Antiqua (1619)
Italia Antiqua (1624, postmorte)
Introductio in Universam Geographiam (1629)

 Eksteraj ligiloj 
 Detala artikolo pri Philipp Clüver kiel faksimilo en Allgemeine Deutsche Biographie ("Ĝenerala Germana Biografio", en la germana) 
Mapoj de Philipp Clüver
St. John's College, Cambridge : note on Philipp Cluver (en la angla)

 Galerio 
Ilustraĵoj el Germania antiqua (1616)

Kategorio:Germanaj geografoj
Kategorio:Germanaj historiistoj
Kategorio:Latinlingvaj verkistoj
Kategorio:Germanaj verkistoj de la 17-a jarcento